b'\n_START_ARTICLE_\nTibetansk buddhisme\n_START_PARAGRAPH_\nTibetansk buddhisme er en retning innenfor mahayana-buddhismen. Den er kjent for et rikt mangfold av seremonier og for sitt omfattende klostervesen og er basert p\xc3\xa5 en kombinasjon av mahayana- og vajrayana-elementer. Tibetansk buddhisme er kjent for sin esoteriske tantriske sti, som inneholder avanserte teknikker innenfor yoga, meditasjon og mental trening.\n_START_SECTION_\nUtbredelse\n_START_PARAGRAPH_\nDen tibetanske buddhisme er utbredt i og karakteristisk for Tibet, Mongolia, Tuva, Bhutan, Kalmykia og dendel regioner i Himalaya, som det nordlige Nepal,  og i India (s\xc3\xa6rlig i Arunachal Pradesh, Ladakh, Dharamsala, Lahaul og Spiti i Himachal Pradesh, og Sikkim). Den er statsreligion i Bhutan. Den praktiseres ogs\xc3\xa5 i Mongolia og i deler av Russland (Kalmykia, Burjatia og Tuva) og nord\xc3\xb8stre Kina. _NEWLINE_En tibetansk diaspora har spredt tibetansk buddhisme til mange vestlige land.  Menigheter (sanghaer) av tibetansk buddhisme finnes i dag over hele verden.'